ตึกเอ็มไพร์สเตต

**ตึกเอ็มไพร์สเตต** () เป็นตึกระฟ้าซูเปอร์ทอลล์แบบอลังการศิลป์จำนวน 102 ชั้น ตั้งอยู่ในย่านมิดทาวน์เซาท์ของแมนแฮตตัน นครนิวยอร์ก สหรัฐอเมริกา อาคารออกแบบโดยบริษัท Shreve, Lamb & Harmon และก่อสร้างในช่วง ค.ศ. 1930 ถึง 1931 ชื่อของตึกมาจาก "เอ็มไพร์สเตต" ชื่อเล่นของรัฐนิวยอร์ก ตัวอาคารมีความสูงถึงหลังคาที่  และมีความสูงรวมทั้งหมด  เมื่อรวมสายอากาศเข้าไปด้วย ตึกเอ็มไพร์สเตตเคยเป็นอาคารที่สูงที่สุดในโลกจนกระทั่งอาคารเหนือของเวิลด์เทรดเซ็นเตอร์สร้างแล้วเสร็จใน ค.ศ. 1970 ภายหลังเหตุวินาศกรรม 11 กันยายนใน ค.ศ. 2001 ตึกเอ็มไพร์สเตตได้กลับมาเป็นตึกที่สูงที่สุดในนครนิวยอร์กอีกครั้งจนกระทั่งถูกแซงหน้าโดยวันเวิลด์เทรดเซ็นเตอร์  ตึกนี้เป็นอาคารที่สูงเป็นอันดับแปดในนครนิวยอร์ก เป็นตึกระฟ้าที่สร้างแล้วเสร็จที่สูงเป็นอันดับสิบในสหรัฐ และสูงเป็นอันดับที่ 59 ของโลก

ที่ตั้งของตึกเอ็มไพร์สเตตอยู่ทางฝั่งตะวันตกของฟิฟท์แอเวนูระหว่างถนนที่ 33 ตะวันตกและถนนที่ 34 เดิมเคยเป็นที่ตั้งของโรงแรมวอลดอร์ฟ-แอสโทเรียใน ค.ศ. 1893 ต่อมาใน ค.ศ. 1929 บริษัท Empire State Inc. ได้เข้าซื้อที่ดินและวางแผนสร้างตึกระฟ้าขึ้นที่นั่น การออกแบบสำหรับตึกเอ็มไพร์สเตตมีการเปลี่ยนแปลงถึงสิบห้าครั้งจนกว่าจะมั่นใจได้ว่าเป็นตึกที่สูงที่สุดในโลก การก่อสร้างเริ่มขึ้นเมื่อวันที่ 17 มีนาคม ค.ศ. 1930 และอาคารเปิดทำการในอีกสิบสามเดือนครึ่งต่อมาคือวันที่ 1 พฤษภาคม ค.ศ. 1931 แม้จะมีการประชาสัมพันธ์ที่ดีเกี่ยวกับการก่อสร้าง แต่ด้วยภาวะเศรษฐกิจตกต่ำครั้งใหญ่และสงครามโลกครั้งที่สอง เจ้าของตึกจึงยังไม่สามารถทำกำไรได้จนกระทั่งต้นทศวรรษ 1950

สถาปัตยกรรมอลังการศิลป์ ความสูง และจุดชมวิวของตึกทำให้มันกลายเป็นสถานที่ท่องเที่ยวยอดนิยม มีนักท่องเที่ยวประมาณสี่ล้านคนจากทั่วโลกเข้าเยี่ยมชมจุดชมวิวบนชั้นที่ 86 และ 102 ของตึกในแต่ละปี นอกจากนี้ยังมีจุดชมวิวในร่มเพิ่มเติมบนชั้นที่ 80 ซึ่งเปิดใน ค.ศ. 2019 ตึกเอ็มไพร์สเตตเป็นสัญลักษณ์ทางวัฒนธรรมที่เป็นที่รู้จักในระดับนานาชาติ โดยปรากฏอยู่ในละครโทรทัศน์และภาพยนตร์กว่า 250 เรื่องนับตั้งแต่ภาพยนตร์ *[[คิงคอง (ภาพยนตร์ ค.ศ. 1933)|King Kong]]* ที่ออกฉายใน ค.ศ. 1933 ขนาดของตึกถูกใช้เป็นมาตรฐานอ้างอิงเพื่ออธิบายความสูงและความยาวของโครงสร้างอื่น ๆ ตึกนี้เป็นสัญลักษณ์ของนครนิวยอร์กและได้รับการยกย่องให้เป็นหนึ่งใน เจ็ดสิ่งมหัศจรรย์ของโลกยุคใหม่โดยสมาคมวิศวกรโยธาอเมริกัน ได้รับการจัดอันดับให้เป็นอันดับหนึ่งในรายชื่อสถาปัตยกรรมที่ได้รับความนิยมของอเมริกาของสถาบันสถาปนิกอเมริกันใน ค.ศ. 2007 นอกจากนี้ ตึกเอ็มไพร์สเตตและพื้นที่ภายในชั้นล่างยังได้รับการขึ้นทะเบียนเป็นภูมิสัญลักษณ์ของเมืองโดยคณะกรรมาธิการอนุรักษ์ภูมิสัญลักษณ์นครนิวยอร์กใน ค.ศ. 1980 และถูกเพิ่มในทะเบียนสิ่งสำคัญทางประวัติศาสตร์แห่งชาติในฐานะสิ่งสำคัญทางประวัติศาสตร์แห่งชาติใน ค.ศ. 1986

## ที่มาของชื่อตึก
ชื่อตึกหลังนี้ได้มาจากชื่อเล่นของนครนิวยอร์ก คือ "เอ็มไพร์สเตต" ( และอีกชื่อของนิวยอร์ก คือ "บิ๊ก แอปเปิล") จุดที่ตั้งอาคารอยู่ใจกลางเกาะแมนแฮตตัน

## สถาปัตยกรรม
ก่อสร้างโดย บริษัท สตาร์เร็ตต์ บราเธอร์ แอนด์ เอเกน จำกัด (Starrett Brothers & Eken, Inc.) เริ่มลงมือก่อสร้างเมื่อวันที่ 1 ตุลาคม พ.ศ. 2472 (ค.ศ. 1929) แล้วเสร็จเมื่อวันที่ 1 พฤษภาคม พ.ศ. 2480 (ค.ศ. 1937) ตัวอาคารสร้างขึ้นจากโครงเหล็กที่ถักกันอย่างแข็งแรงภายใน หุ้มผิวตึกด้วยแผ่นคอนกรีตอัดแรงคุณภาพสูง มีความสูงทั้งสิ้น 102 ชั้น มีหน้าต่างทั้งสิ้น 6,500 บาน ตึกสูงจากพื้นดิน 381 เมตร (1,250 ฟุต) ตกแต่งด้วยศิลปะแบบ อลังการศิลป์ (Art Deco) ที่นิยมในสมัยนั้น  มีเนื้อที่ใช้สอยทั้งหมดประมาณ 257,211 ตารางเมตร

ปี 1954 แต่ได้มีการต่อเติมเสาอากาศเพิ่มขึ้นไปอีกเป็น 448.7 เมตร ในปี 1954

ปี 2012 ทางตึกได้ร่วมมือกับบริษัทด้านนวัตกรรมแห่งแสงไฟอย่าง "ฟิลิปส์" (Philips) เปลี่ยนหลอดไฟประดับอาคารเป็นแอลอีดีกว่า 15,000 ดวงทั้งหมด  โดยตึกจะสามารถกระพริบไฟตามจังหวะเพลงที่ถูกเปิดจากสถานีวิทยุท้องถิ่นได้

ปี 2021 ครบรอบ 90 ปีของตึกเอ็มไพร์สเตต ทางผู้บริหารอาคารมีการปรับปรุงดาดฟ้าชั้น 102 สำหรับชมวิวแบบ 360 องศาเพื่อสร้างประสบการณ์ที่ดีขึ้นแก่นักท่องเที่ยว รวมถึงมีการปรับปรุงลิฟท์โดยสารและพิพิธภัณฑ์ที่บอกเล่าความเป็นมาของตึกที่มีชื่อเสียงที่สุดในโลกแห่งนี้ เพื่อก้าวไปสู่ปีที่ 100 อย่างมั่นคง

## การจัดลำดับความสูง
หลังจากก่อสร้างเสร็จในปี พ.ศ. 2474 (ค.ศ. 1931) ตึกเอ็มไพร์สเตตได้รับตำแหน่งเป็นอาคารที่สูงที่สุดในโลกนานกว่า 40 ปี ด้วยความสูง 381 เมตร กระทั่งตึกแฝดเวิลด์เทรดเซ็นเตอร์สร้างเสร็จในปี 1972 (พ.ศ. 2515) ได้ทำลายสถิติลงด้วยความสูงของอาคาร 417 เมตร โดยการจัดลำดับจะไม่นับความสูงของเสาอากาศ

นับจากเหตุการณ์การก่อวินาศกรรมเมื่อวันที่ 11 กันยายน ค.ศ. 2001 ตึกเอ็มไพร์สเตตได้กลับมาเป็นอาคารที่สูงที่สุดในนครนิวยอร์กอีกครั้ง จนกระทั่งตึกวันเวิลด์เทรดเซ็นเตอร์ (One World Trade Center) สร้างเสร็จ ตึกนั้นจึงเป็นตึกที่สูงที่สุดในนิวยอร์ก

นับถึงเดือนกันยายน พ.ศ. 2564 ตึกเอ็มไพร์สเตทมีความสูงเป็นลำดับที่ 50 ของโลก นักท่องเที่ยวสามารถซื้อตั๋วเพื่อเข้าเยี่ยมอาคารรวมถึงชมวิวจากบนยอดตึกได้

## อุบัติเหตุเครื่องบินชน
เวลา 09.40 นาที ในวันที่ 28 กรกฎาคม พ.ศ. 2488 (ค.ศ. 1945) เครื่องบินทิ้งระเบิด B - 25  Mitchell ที่มีผู้ขับคือ พันโทวิลเลียม แฟรงคลิน สมิธ (William Franklin Smith) เกิดทัศนวิสัยขัดข้องเนื่องจากหมอกหนา จึงได้เกิดประสบอุบัติเหตุพุ่งเข้าชนตึกเอ็มไพร์สเตตตรงทิศเหนือของตัวอาคาร ระหว่างชั้นที่ 79 และ ชั้นที่ 80 ในเวลานั้นส่วนนี้คือที่ทำการของสำนักงานของคณะกรรมการสวัสดิการคาทอลิกแห่งชาติ ไฟได้โหมไหม้อย่างรวดเร็ว ทำให้ลิฟต์ในอาคารเสียหาย และไฟฟ้าในตัวอาคารดับนานถึง 40 นาที มีผู้เสียชีวิต 14 คน แต่แม้ว่าจะเกิดความเสียหายกับตัวอาคารเป็นช่องโหว่ขนาดใหญ่ แต่ไม่ได้มีผลกระทบต่อโครงสร้างที่แข็งแรงของอาคาร

## สัญลักษณ์วัฒนธรรมอเมริกัน
ตึกเอ็มไพร์สเตต เป็นหนึ่งในสัญลักษณ์ตัวแทนของวัฒนธรรมอเมริกันสมัยใหม่ โดยจากภาพยนตร์และนวนิยายที่มักจะกล่าวถึงตึกเอ็มไพร์สเตตเสมอ ๆ เช่น ในภาพยนตร์ "คิงคอง" ลิงกอริลลาขนาดใหญ่ ได้ทำลายล้างเมืองนิวยอร์กและปีนขึ้นสู่ยอดอาคารเอ็มไพร์สเตต หรือ ในวรรณกรรมเยาวชนชุด "เพอร์ซี แจ็คสัน" ได้กล่าวว่าบนยอดตึกเอ็มไพร์สเตตมีสถานที่ลับสำหรับเชื่อมต่อกับเทพปกรณัมกรีกบนพระราชวังบนยอดเขาโอลิมปัส รวมทั้งการปรากฏตัวในหนังหรือบทเพลงในฐานะสัญลักษณ์ของมหานครนิวยอร์ก

## ดูเพิ่ม
* ตึกระฟ้า
* นครนิวยอร์ก
* อลังการศิลป์

## อ้างอิง

## แหล่งข้อมูลอื่น
* 
* 
* Empire State Building on CTBUH Skyscraper Center
* Collection of pictures of the Empire State Building
* Empire State Building under construction (1930–1931)  at the New York Public Library
* Empire State Building archive, circa 1930–1969 , Avery Architectural and Fine Arts Library, Columbia University

เอ็มไพร์สเตต